Tidevann

Tidevann er det som skjer når havet stiger og synker. Det kalles også for høyvann og lavvann eller flo og fjære.

Hvorfor vi har tidevann
Tidevann har vi på grunn av tyngdekraften. Det er tyngdekratfen fra månen som trekker på havet, men siden tyngdekraften fra Jorda trekker tilbake, blir det bare en slags bulk i vannet. Denne bulken er der på Jorda hvor månen er nærmest, pluss at det er en helt lik en på motsatt side. Det er altså to slike bulker. En slik bulk kaller vi for en tidevannsbølge, og den er flere tusen kilometer lang. Midt i mellom to tidevannsbølger, er det lavvann. Grunnen til at vi har //to// slike bulker, er fordi vi har //sentrifugalkraft//.

Hva sentrifugalkraften gjør med tidevannet
Sentrifugalkraften virker bare synlig på vannet, og gjør at det blir to tidevannsbølger samtidig, èn på hver sin side av Jorda, i stedet for bare èn på èn side av Jorda. Sentrifugalkraften mellom Jorda og månen, kommer av at de snurrer rundt et felles punkt. Månens tyngdekraft trekker mest på det vannet som er //nærmest//, mens sentrifugalkraften virker like mye på alt. Det av vannet som er lengst unna månen, blir derfor trukket mindre på, samtidig som sentrifugalkraften trekker alt //bort// fra sentrum av Jorda. Da slenges vannet ut i rommet, og bort fra månen, fordi sentrifugalkraften er sterkere enn månens tyngdekraft på den siden av Jorda som er vender bort fra månen.

Sola påvirker også tidevannet
Solas tyngdekraft påvirker også tidevannet, men siden månen er nærmest, er det den som gjør det meste. Det er når sola, månen og Jorda vår står på linje, at havet blir høyest i høyvann. Da trekker både sola og månen i samme retning. Dette skjer når det er nymåne og fullmåne.

Det er tidevannsbølger hver dag
Det er to tidevannsbølger hver dag. Det vil si at havet stiger to ganger, og synker to ganger. Tiden det tar fra det stiger til det synker er ca 6 timer og 12 minutter.

Hvem som fant ut av tidevannet
Det var Isaac Newton som fant en forklaring på hvorfor havet stiger og synker. Han mente at når f.eks en ball faller ned igjen når du har kastet den opp, så er det Jordens tyngdekraft som trekker den til seg. Han tenkte at andre ting i verdensrommet, som stjerner og planeter, også må ha tyngdekraft og trekke på noe. Så månen og sola måtte ha en virkning på Jorda, og den virkningen var tidevannet.

Kilder: Wikipedia.org www.nrk.no/programmer/tv/newton nysgjerrigper.no forskning.no